Pe 9 iunie ieșim la vot să alegem un om determinat și încrezător! Se apropie momentul în care vom putea readuce Focșaniul pe calea dreaptă alături de propunerea Alianței Dreapta Unită pentru funcția de primar al municipiului Focșani, Ana-Maria Dimitriu-Bunghez. O fire ambițioasă și care a pus mereu pe primul plan cetățeanul, în mandatul său de viceprimar. ”Mi-am exercitat mandatul de viceprimar exclusiv pentru sprijinirea directă a focșănenilor și am ales să-mi organizez programul de audiențe zilnic, pentru a fi mai aproape de oameni și de problemele cu care aceștia se confruntă. Voi continua să fiu mereu prezentă printre oameni și voi lua la pas Focșaniul săptămânal pentru a fi mereu conectată la problemele orașului. Am învățat multe în timpul mandatului meu anterior și sunt hotărâtă să aplic aceste lucruri pentru a face din orașul nostru un loc și mai bun pentru locuitorii săi. Contez pe sprijinul fiecăruia dintre dumneavoastră în această călătorie către un Focșani modern, un municipiu european”, a precizat Ana-Maria Dimitriu-Bunghez candidatul Alianței Dreapta Unită pentru funcția de primar al municipiului Focșani. Lista proiectelor care vor fi realizate după preluarea mandatului de edil, în luna septembrie, a fost conceput împreună cu focșănenii, pentru că doar așa putem avea o administrație eficientă și punctuală.
Vă redăm mai jos o parte dintre proiectele candidatului Ana-Maria Dimitriu-Bunghez din partea Alianței Dreapta Unită:
- Eliminarea tuturor ”popicelor” de pe străzile principale ale municipiului
- Amenajarea grădinilor dintre blocuri cu plante de la sera din Focșani pentru a crea spații verzi de calitate pentru comunitățile locale
- Construirea de terenuri de sport (minifotbal și baschet) în fiecare cartier pentru ca tinerii să aibă spații special destinate
- Modernizarea Pieței Moldovei cu spații moderne de comercializare și igienizare periodică a acestor zone
- Program prestabilit de parcare pentru mașinile de marfă care aduc produse în zona piețelor
- Înlocuirea pubelelor de gunoi și golirea acestora zilnic
- Vom achita facturile lucrărilor efectuate în municipiu doar după verificarea conformității investiției
- Înființarea unor cabinete medicale stomatologice care să ofere servicii GRATUITE copiilor din municipiu dar care să asigure și urgențele
- Susținerea proiectelor educaționale neglijate sau întârziate de administrația actuală: urgentarea finalizării sediului secundar al Liceului de Arte din Str. Dornișoarei, repararea acoperișului la Grădinița nr.17
- Înființarea unor adăposturi moderne pentru animale fără stăpân în parteneriat cu Consiliul Județean Vrancea și sprijinirea financiară a asociațiilor de profil care îngrijesc animale
- Înființarea în cadrul primăriei a unui birou destinat persoanelor cu dizabilități a cărui activitatea va fi coordonată de un reprezentant al acestei categorii
- Montarea de panouri fotovoltaice pe blocuri pentru reducerea facturii la energia electrică a locatarilor
- Dezinsecția lunară în oraș pe timp călduros în zona parcurilor și dezinfectarea lunară a spațiilor publice de joacă pentru copii
- Abonamente gratuite lunar pentru pensionari, salariați și copii la teatru și spectacolele de la Ateneul Popular
- Organizarea Zilelor Diasporei în luna august în parteneriat cu Consiliul Județean Vrancea
Vino la vot pe 9 iunie și votați Ana-Maria Dimitriu-Bunghez și lista de consilieri locali ai Alianței Dreapta Unită!
(Material realizat de SC INFORMAȚIA VRÂNCEANĂ SRL, la comanda Partidului FORȚA DREPTEI VRANCEA (Alianța electorală: Alianța Dreapta Unită USR-PMP-FORȚA DREPTEI). Cod mandatar financiar coordonator 21240063)